ആർ. പരമേശ്വരൻ പിള്ള

സഖാവ് ആർ പരമേശ്വരൻ പിള്ള

തിരുവനന്തപുരം ജില്ലയിലെ മലയോരമേഖലയിൽ കമ്യൂണിസ്റ്റ് പ്രസ്ഥാനം കെട്ടിപ്പടുത്ത സമരനായകൻ  ആണ് സഖാവ് ആർ  പരമേശ്വരൻപിള്ള.

1931 മാർച്ച് 12 നു നെയ്യാറ്റിൻകര താലൂക്കിൽ കുളത്തൂർ വില്ലേജിൽ ചെറുവിള പുത്തൻ വീട്ടിൽ ശ്രീ.വേലായുധൻ പിള്ളയുടെയും ശ്രീമതി ഭാഗീരഥി അമ്മയുടെയും മകനായി ആർ പരമേശ്വരൻ പിള്ള ജനിച്ചു. കുളത്തൂർ ഗവ.ഹൈസ്കൂൾ, കാഞ്ഞിരംകുളം പി.കെ.എസ് ഹൈസ്കൂൾ എന്നിവിടങ്ങളിൽ നിന്ന് വിദ്യാഭ്യാസം നേടി. ഹൈസ്കൂൾ പഠനകാലത്ത് ഐ.സ്റ്റുവർട്ടുമായുള്ള ബന്ധം രാഷ്ടീയപ്രവർത്തനത്തിലേക്ക് വഴിതിരിച്ചുവിട്ടു. വിദ്യാർത്ഥി മിത്രം ഗ്രന്ഥശാലയുടെ ആദ്യകാല സെക്രട്ടറിയായ് ഗ്രന്ഥശാലാ പ്രസ്ഥാനത്തിൽ ബന്ധപ്പെട്ട സഖാവ്, നെയ്യാറ്റിൻകര ഐ.സ്റ്റുവർട്ടിന്റെ നേതൃത്വത്തിൽ സ്വദേശാഭിമാനി ട്യൂട്ടോറിയൽ ആരംഭിച്ചു. വിദ്യാർഥി മിത്രം ഗ്രന്ഥശാലയുടെ ആദ്യകാല സെക്രട്ടറിയായി ഗ്രന്ഥശാലാ പ്രസ്ഥാനത്തിൽ സജീവമായി. 1952 ൽ കമ്മ്യൂണിസ്റ്റ് പാർടിയുടെ നെയ്യാറ്റിൻകര താലൂക്ക് കമ്മിറ്റി ഓഫീസ് സെക്രട്ടറി ആയി പ്രവർത്തിച്ചു. 1960 ൽ ഒറ്റശേഖരമംഗലം ഹൈസ്കൂളിൽ മലയാളം അദ്ധ്യാപകനായി ജോലിയിൽ പ്രവേശിച്ച സഖാവ് 17 വർഷത്തെ സേവനത്തിനു ശേഷം, പൂർണ്ണസമയ രാഷ്ട്രീയ പ്രവർത്തനത്തിനായി ജോലിയിൽ നിന്നും രാജിവെച്ചു.

1970 ൽ നെയ്യാറ്റിൻകര നിയോജകമണ്ഡലത്തിൽ നിന്നു കേരള നിയമസഭയിലേക്ക് തെരഞ്ഞെടുക്കപ്പെട്ടു. അടിയന്തിരാവസ്ഥാക്കാലത്ത് ദീർഘനാൾ ഒളിവിൽ കഴിഞ്ഞ് പാർടി പ്രവർത്തനങ്ങൾക്ക് നേതൃത്വം നല്കി. സിപിഐ(എം) നെയ്യാറ്റിൻകര മണ്ഡലം സെക്രട്ടറി, ജില്ലാ സെക്രട്ടേറിയറ്റ് അംഗം, സംസ്ഥാനകമ്മിറ്റി അംഗം കൂടാതെ .രാഷ്ട്രീയ അടിയന്തിരാവസ്ഥ പ്രഖ്യാപിച്ച് ജില്ലാ സെക്രട്ടറി സ: കാട്ടായി കോണത്തെ അറസ്റ്റ് ചെയ്തു ജയിലിൽ അടച്ചു. തുടർന്ന് ജില്ലാ സെക്രട്ടറിയുടെ ചുമതല വഹിച്ചിരുന്ന സ: അവണാകുഴി സദാശിവൻ  അസുഖ ബാധിതനായി  ആശുപത്രിയിൽ പ്രവേശിച്ചപ്പോൾ സ: ആർ പി ജില്ലാ സെക്രട്ടറിയായും ചുമതല ഏറ്റെടുത്ത് പ്രവർത്തിച്ചു.  

കർഷക-കർഷകത്തൊഴിലാളി രംഗത്തെ ചുമതലയിൽ പ്രവർത്തിക്കുമ്പോഴാണ് തോട്ടംതൊഴിലാളി മേഖലയിൽ കരുത്തുറ്റ പ്രസ്ഥാനം കെട്ടിപ്പടുക്കുന്നതിനായി സഖാവ് നിയോഗിക്കപ്പെട്ടത്. വർഷങ്ങളായി തോട്ടംതൊഴിലാളി യൂണിയൻ ജില്ലാ പ്രസിഡണ്ടായി പ്രവർത്തിച്ചുവന്നു.

കാണിപ്പറ്റ് കർഷക സമരത്തിന്റെ സജീവ സംഘാടകനായിരുന്നു സഖാവ് ആർ പരമേശ്വരൻ പിള്ള. മണ്ണിനോട് മല്ലടിച്ച് പൊന്നുവിളയിക്കുന്ന കർഷകരുടെ പോരാട്ടവീര്യത്തിന് ഉത്തമോദാഹരണമാണ് കാണിപ്പറ്റ് സമരം. എൻ കോച്ചുകാരെന്ന ഇടനിലക്കാരും  ഭൂപ്രമാണിമാരും  അവരുടെ ഗുണ്ടകളും കൈയടക്കാൻ ശ്രമിച്ച ഭൂമിയിൽ കുടിയേറ്റക്കാരായെത്തിയവർക്ക് മണ്ണ് നൽകാൻ  ചെറുകിടകർഷകക്കാർ  ഐതിഹാസികമായ ചെറുത്തുനില്പിന്റെ ചരിത്രമാണ് കാണിപ്പറ്റ് സമരത്തിന്റേത്. പഴയ നെടുമങ്ങാട് -ഷെർലക്കോട് പാതയ്ക്കിരുവശവുമായി മലഞ്ചരിവിൽ കുടിയേറി കൃഷിചെയ്ത് ജീവിച്ചിരുന്ന ചെറുകിട കർഷകരുടെ സമരമായിരുന്നു കാണിപ്പറ്റ് സമരം.

കേരളമാകെ അറിയപ്പെടുന്ന പ്രമുഖ സഹകാരിയും ലൈബ്രറി കൌൺസിൽ മുൻ സംസ്ഥാന കമ്മിറ്റി അംഗവുമായ ആർ. പരമേശ്വരൻ പിള്ള കേരള സ്റ്റേറ്റ് കോ-ഓപ്പറേററ്റീവ് എംപ്ളോയീസ് വെൽഫെയർ ബോർഡ് ചെയർമാനുമായിരുന്നു. പനച്ചമൂട് സരവ്വീസ് സഹകരണബാങ്ൿ പ്രസിഡണ്ട്, ജില്ലാ സഹകരണബാങ്ൿ പ്രസിഡണ്ട്, നെയ്യാറ്റിൻകര താലൂക്ക് സർക്കിൾ സഹകരണ യൂണിയൻ ചെയർമാൻ എന്നീ നിലകളിൽ സ്തുത്യർഹമായ സേവനം കാഴ്ചവച്ച സഖാവ്, സംസ്ഥാന സഹകരണ യൂണിയൻ ചെയർമാനായിരിക്കുമ്പോഴാണ് യൂണിയന്റെ ഇന്നത്തെ ആസ്ഥാനമന്ദിരം പണി ആരംഭിച്ചത്. ഇതേ അവസരത്തിൽ തന്നെയാണ് സ:നായനാർ മന്ത്രിസഭയിലെ സഹകരണ വകുപ്പ് മന്ത്രിയായിരുന്ന സ:പിണറായി വിജയൻ, സഹകരണ യൂണിയന്റെ അഭ്യർത്ഥന മാനിച്ച്, നെയ്യാർഡാമിൽ സഹകരണമാനേജ്മെന്റ് സ്ഥാപനമായ "കിക്മ" (KICMA)യ്ക്ക് സ്ഥലം അനുവദിച്ചത‍്. ഇന്ന് ഇത് കേരളത്തിലെ തന്നെ ഒരു പ്രമുഖ സഹകരണ മാനേജ്മെന്റ് സ്ഥാപനമായി മാറിക്കഴിഞ്ഞു. (സഖാവിനോടുള്ള ആദര സൂചകമായി സംസ്ഥാന സഹകരണ യൂണിയൻ കിക്മ ആർട്സ് &സയൻസ് കോളേജിന് ആർ. പരമേശ്വരൻ പിള്ള മെമ്മോറിയൽ ആർട്സ് &സയൻസ് കോളേജ് എന്ന് നാമകരണം ചെയ്തു) പാർട്ടി സഖാക്കളോടുള്ള വ്യക്തി ബന്ധം നല്ല നിലയിൽ സൂക്ഷിക്കുന്ന സഖാവിന് ചുമതലയൂള്ള ആഫീസിൽ താമസിക്കും സമയ കൃത്യമായി പ്രവർത്തിക്കൂന്ന ആഫീസ് സംവിധാനം ചിട്ടയായതും തുടർച്ചയായുള്ള ഇടപെടലും സഖാവിന്റെ പ്രത്യേകതയാണ്:

1957ൽ അമ്മാവന്റെ മകൾ ശ്രീമതി കെ.വിജയലക്ഷ്മിയുമായുള്ള വിവാഹം പരമ്പരാഗത ചടങ്ങുകൾ ഒഴിവാക്കിയുള്ളതായിരുന്നു. മുനിസിപ്പൽ ചെയർമാൻ സ:ജോണിന്റെ സാന്നിദ്ധ്യത്തിലായിരുന്നു അനാർഭാടമായ ആ ചടങ്ങ്.  

2011 ഏപ്രിൽ 24 ഞായറാഴ്ച സഖാവ് അന്തരിച്ചു. ഭാര്യ : കെ.വിജയലക്ഷ്മി അമ്മ (റിട്ട: ഹെഡ്മിസ്‍ട്രസ്, യു.പി.എസ്, മൈലക്കര) 2013 ജൂലൈ 4 ന്  അന്തരിച്ചു

മക്കൾ : 
കെ.പി.അജയകുമാർ, കെ.പി.രണദിവേ, കെ.പി.അനിൽകുമാർ, വി.അജിതകുമാരി, കെ.പി.സുനിൽകുമാർ

മരുമക്കൾ : സി.എസ്.കോമളകുമാരി, ഡി.പത്മിനിറോസ്, ഗീത കെ.പി, എം.കൃഷ്ണൻനായർ, സുജാത

ജീവിതരേഖ
1931 മാർച്ച് 12 നു നെയ്യാറ്റിൻകര താലൂക്കിൽ കുളത്തൂർ വില്ലേജിൽ ചെരുവിള പുത്തൻ വീട്ടിൽ ശ്രീ.വേലായുധൻ പിള്ളയുടെയും ശ്രീമതി ഭാഗീരഥി അമ്മയുടെയും മകനായി ജനിച്ചു. കുളത്തൂർ ഗവ.ഹൈസ്കൂൾ, കാഞ്ഞിരംകുളം പി.കെ.എസ് ഹൈസ്കൂൾ എന്നിവിടങ്ങളിൽ നിന്ന് വിദ്യാഭ്യാസം നേടി. വിദ്യാർഥി മിത്രം ഗ്രന്ഥശാലയുടെ ആദ്യകാല സെക്രട്ടറിയായി ഗ്രന്ഥശാലാ പ്രസ്ഥാനത്തിൽ സജീവമായി. നെയ്യാറ്റിൻകരയിൽ ഐ.സ്റ്റുവർട്ടിന്റെ നേതൃത്വത്തിൽ സ്വദേശാഭിമാനി ട്യൂട്ടോറിയൽ ആരംഭിച്ചു. 1952 ൽ കമ്മ്യൂണിസ്റ്റ് പാർടിയുടെ നെയ്യാറ്റിൻകര താലൂക്ക് കമ്മിറ്റി ഓഫീസ് സെക്രട്ടറി ആയി പ്രവർത്തിച്ചു. ഒറ്റശേഖരമംഗലം ഹൈസ്കൂളിൽ മലയാളം അധ്യാപകനായിരുന്നു.  പിന്നീട് മുഴുവൻ സമയ രാഷ്ട്രീയ പ്രവർത്തകനായി. കാണിപ്പറ്റ് കർഷക സമരത്തിന്റെ സജീവ സംഘാടകനായിരുന്നു. കേരള സ്റ്റേറ്റ് കോപ്പറേറ്റീവ് യൂണിയൻ ചെയർമാനായിരുന്നു. 
അവലംബം

വർഗ്ഗം:നാലാം കേരള നിയമസഭാംഗങ്ങൾ
വർഗ്ഗം:കേരളത്തിലെ സി.പി.ഐ.എം. പ്രവർത്തകർ